ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ፡ ብምርምርን ሓበሬታን ንሕብረሰተቡ ክሕግዝ ዝጽዕር ኢትዮጵያዊ ዶክተር 16 ጥቅምቲ 2020 ኣብ ሃገረ ኣመሪካ ዋሺግተን ዲሲ ኣብ ተመሓላለፍቲ ሕማማት ኣተኲሩ ዝሰርሕ ዶክተር ገበየሁ ተፈሪ ኣብ ዩኒቨርሲቲ ጎንደር ኮሌጅ ሕክምና ሳይንስ እዩ ተማሂሩ። ንዝተወሰኑ ዓመታት ኣብ ኣዲስ ኣበባን ክልል ጋምቤላን ምስ ሰርሐ ድማ፡ ናብ ኣመሪካ ከይዱ ተወሳኺ ናይ ሕክምና ትምህርቲ ብምክትታል ብሕክምና ውሽጥን (ኢንተርናል ሜድሲን) ተመሓላፍቲ ሕማማትን ተመሪቑ። ሕጂ ዶክተር ገበየሁ ዝሰርሐሉ ኣብ ዋሺንግተን ዝርከብ ትካል ጥዕና ዝተፈላለዩ ማእከላት ሕክምና ዝሓቖፈ ኮይኑ፡ ኣብቲ ከባቢ ኣማኻሪ ተመሓላለፍቲ ሕማማት ኮይኑ ይሰርሕ ኣሎ። ኣብቲ ዝነብረሉ ቨርጂንያ ድማ ብዙሓት ኢትዮጵያውያንን ኤርትራውያን ስለ ዘለዉ፡ ምስኦም ብቐረባ ይሰርሕ። ብተወሳኺ ኣብ ሜሪላንድን ዲሲን ንዝርከቡ ኢትዮጵያውያንን ኤርትራውያንን ሓዊሱ ንዝተፈላለዩ ክፋላት ሕብረተሰብ የገልግል ኣሎ። ቀንዲ ትኹረት ዶክተር ገበየሁ ኣብ ኤችኣይቪ፣ ሄፐታተስ ቢ፣ ሲን ካልኦት ተመሓላለፍቲ ሕማማትን ኮይኑ ብተወሳኺ ኣብቲ ከባቢ ኣብ ዘለዉ ዩኒቨርሲቲታት ኣብ ተመሓላለፍቲ ሕማማት ኣብ ዝግበሩ ምርምራት ነቲ ዝሰርሐሉ ትካል ወኪሉ ይነጥፍ። ናይ መጀመርታ ኮሮናቫይረስ ዝረኸበት ጓል ኣንስተይቲ ካብ ሓጺነ መጺን፡ ንሕሙማት ኮሮናቫይረስ መተንፈሲ ዝሰርሓ ደቂ ኣንስትዮ ስም ቢል ጌትስ፡ ስለምንታይ ምስ ሽርሒ ኮሮናቫይረስ ይለዓል?
